

Zigfrīda Annas Meierovica bulvāris 14-7, Rīga, LV-1050, tālr. 67228985, e-pasts pasts@lnkc.gov.lv, www.lnkc.gov.lv

**NOLIKUMS**

Rīgā

17.01.2025. Nr.1.5-1.1/11

### Valsts konkurss Latvijas profesionālās izglītības iestāžu profesionālās vidējās izglītības mākslu jomas audzēkņiem 2024./2025. mācību gadā

*Izdots saskaņā ar Valsts pārvaldes iekārtas likuma 72. panta pirmās daļas 2. punktu un Ministru kabineta 2012.* *gada 18. decembra noteikumu Nr. 931 „Latvijas Nacionālā kultūras centra nolikums” 4.4. apakšpunktu*

**I. Vispārīgie jautājumi**

1. Nolikums nosaka kārtību, kādā tiek organizēts Valsts konkurss Latvijas profesionālās izglītības iestāžu (turpmāk – izglītības iestāde) audzēkņiem (turpmāk – konkurss), kuri 2024./2025. mācību gadā apgūst profesionālās vidējās izglītības programmas izglītības tematiskā jomā “Mākslas” (turpmāk – izglītības programma).
2. Konkursa tēma: Teksts un teksta salikums grāmatā.
3. Konkursa mērķi ir:
	1. apzināt izglītības programmu īstenošanas kvalitāti, kā arī profesionālās kultūrizglītības sistēmas tālākās attīstības vajadzības un iespējas;
	2. aktualizēt zināšanas par gāmatas uzbūvi, tipografiku un teksta lasāmības principiem, pilnveidot prasmes teksta maketēšanā un ilustrēšanā.
4. Konkursa uzdevums ir izvērtēt izglītības programmu audzēkņu prasmes pielietot mācību procesā iegūtās zināšanas praksē.

**II. Konkursa rīkotājs**

1. Konkursu rīko Latvijas Nacionālais kultūras centrs, reģistrācijas numurs 90000049726, adrese: Zigfrīda Annas Meierovica bulvāris 14 ‒ 7, Rīga, LV-1050 (turpmāk – Centrs) sadarbībā ar izglītības iestādi un Valmieras Dizaina un mākslas vidusskolu.
2. Centra kontaktinformācija: e-pasts: pasts@lnkc.gov.lv, tālruņa numurs +371 67228985, tīmekļa vietnes adrese: [www.lnkc.gov.lv](http://www.lnkc.gov.lv/).
3. Centra kontaktpersona: Centra Kultūrizglītības nodaļas mākslas izglītības eksperte Ilze Kupča, e-pasts: ilze.kupca@lnkc.gov.lv, tālr. +371 29458876.
4. **Konkursa dalībnieki**
5. Konkursā var piedalīties visi izglītības iestāžu audzēkņi:
	1. kuri 2024./2025. mācību gadā apgūst izglītības programmas;
	2. kuri izteikuši vēlēšanos piedalīties konkursa I kārtā, iesniedzot vienu patstāvīgi veiktu radošo darbu atbilstoši šā nolikuma prasībām;
	3. kurus izglītības iestāde pieteikusi konkursa II kārtai, iesniedzot konkursa pieteikumu atbilstoši šā nolikuma nosacījumiem (turpmāk – dalībnieki).
6. **Konkursa norise**
7. **Konkurss notiek 2 (divās) kārtās**, šādās izglītības programmu grupās:
	1. **A grupa:** 1., 2. kursa dizaina izglītības programmu *Komunikācijas dizains, Reklāmas dizains* audzēkņi;
	2. **B grupa:** 3., 4. kursa dizaina izglītības programmu *Komunikācijas dizains, Reklāmas dizains* audzēkņi;
	3. **C grupa:** izglītības programmu *Mākslas*, *Vides dizains, Interjera dizains, Produktu dizains, Apģērbu dizains* 2., 3., 4. kursa audzēkņi;
	4. **D grupa:** izglītības programmu *Restaurācija*, *Koka mākslinieciskā apstrāde, Metāla mākslinieciskā apstrāde, Audiovizuālā māksla un tehnoloģijas, Vizuālās saziņas līdzekļu māksla* 2., 3., 4. kursa audzēkņi.
8. Konkursa I kārta:
	1. Konkursa I kārtu organizē izglītības iestāde visiem izglītības programmu audzēkņiem izglītības iestādēs līdz 2025. gada 3. aprīlim.
	2. Konkursa I kārtā izglītības iestāde līdz **2025. gada 4. aprīlim** iesniedz Centram:
		1. pieteikumu konkursa II kārtai (1. pielikums) ar norādi *Valsts konkurss mākslā.* Konkursa pieteikumā izglītības iestāde norāda informāciju par dalībnieka vai konkursa rīkotāja rakstāmpiederumiem un datoriem, kurus dalībnieks izmantos konkursa II kārtā*;*
		2. konkursa A un B grupas dalībnieku darbus, sūtījumā ietverot 15. punktā norādītos materiālus vai saiti uz materiāliem elektroniskajā datu vietnē ar norādi *Vārds, Uzvārds, izglītības iestāde, Valsts konkurss mākslā.*
9. Konkursa II kārta:
	1. Konkursa II kārta šo noteiktumu 42. punktā izvirzītajiem dalībniekiem notiek Valmieras Dizaina un mākslas vidusskolā (Purva ielā 12, Valmierā) no 2025. gada 10. līdz 11. aprīlim.
	2. Izglītības iestāde pirms konkursa II kārtas norises iesniedz Centram elektroniski konkursa I kārtas A un B grupas dalībnieku veikto radošo darbu.
	3. Konkursa II kārtas C un D grupas dalībnieki II kārtas konkursa dienā iesniedz Centram konkursa I kārtā patstāvīgi veikto radošo darbu Valmieras Dizaina un mākslas vidusskolā (Purva ielā 12, Valmierā).
	4. Centrs konkursa II kārtas dalībniekiem nodrošina konkursa darba veikšanai nepieciešamos materiālus un darba rīkus (papīrs skicēšanai un zīmēšanai, zīmuļi, flomāsteri u.c.).
	5. Valmieras Dizaina un mākslas vidusskola konkursa II kārtas dalībniekiem un konkursa II kārtas komisijai nodrošina konkursa II kārtas norisei sagatavotas telpas ar atbilstoši iekārtotām darba vietām katram dalībniekam.

**III. Konkursa darba saturs un uzdevumi**

1. Konkursa I kārtā dalībnieks iesniedz izglītības iestādei vienu patstāvīgi veiktu radošo darbu atbilstoši šā nolikuma 13.-18. punktā noteiktajām prasībām.
2. **Konkursa I kārtā A un B grupas dalībniekiem konkursa darba uzdevums** ir “Intervija par dizainu un tās vizuālais noformējums”, kur konkursa dalībnieka izvēlētā intervija un tās vizuālais noformējums paredzēta kā daļa no grāmatas, kas apkopos dažādu autoru maketētus un ilustrētus tekstus par dizainu. Grāmatas mērķauditorija – profesionālās ievirzes mākslas skolu audzēkņi, profesionālās vidējās izglītības mākslas un dizaina vidusskolu audzēkņi.
3. **Konkursa I kārtas A un B grupas dalībniekiem konkursa darba uzdevuma saturs un nosacījumi:**
	1. izvēlēties sev interesantu interviju ar dizaineru, izmantojot jau esošas intervijas, kas publicētas tīmekļa vietnēs, piemēram, fold.lv, arterritory.com u.c. par dizainu, dizaina domāšanu, dizaina jēgu un nozīmi sabiedrības un indivīda dzīvē;
	2. sagatavot maketu grāmatas daļai, iekļaujot izvēlēto intervijas tekstu, un papildināt to ar atbilstošām ilustrācijām;
	3. ieteicamais teksta apjoms:10 000 zīmes;
	4. maketa apjoms: 8 lappuses (4 atvērumi);
	5. grāmatas formāts: 190x250 mm;
	6. makets ietver intervijas tekstu un ilustrācijas, kas atbilst dizaina tematikai vai papildina tekstu;
	7. ilustrāciju tehnika – brīva, piemēram, analogas vai digitālas ilustrācijas (zīmējumi, gleznojumi, kolāžas), foto u.c.;
	8. salikumā jāizveido harmonisks un estētiski pievilcīgs noformējums, kas atbilst intervijas saturam;
	9. jābūt skaidrai teksta formatējuma hierarhijai, izmantojot rindkopu formatējuma stilus *Paragraph style* un teksta pamatlīniju režģi *Baseline grid*;
	10. salikumam jānodrošina grāmatas funkcionalitāte un lasāmība, jāparedz lappušu numerācija.
4. **Konkursa I kārtas konkursa darba uzdevuma A un B grupas dalībniekiem iesniedzamie materiāli:**
	1. priekšskatījuma 4 atvērumu makets, sagatavots *Interactive PDF* formātā (nepieciešams iespējot funkciju *Spreads*);
	2. drukas makets pa lapaspusēm, sagatavots kā *Print PDF PDF/X-4:2010* formātā (nepieciešams lietot *Adobe Preset PDF/X-4:2008*);
	3. viens PDF atvērums ar dizainā izmantoto kompozīcijas konstrukcijas režģi un teksta pamatlīniju režģi, kas ļauj izvērtēt izmantotos *Margins, Columns, Baseline grid, Guides*);
	4. vizītkarte - īss paskaidrojums, izklāstot intervijas izvēli, maketa salikuma konceptu, kompozīcijas risinājumu, burtveidolu un ilustrāciju izvēles pamatojumu, pievienojot ilustrāciju attēlu *(failu)* avotus un aprakstus, ja tādi tiek lietoti. Apjoms līdz 1 lappusei. Vizītkartē neiekļauj autora vārdu, uzvārdu un izglītības iestādes nosaukumu, taču šo informāciju norāda vizītkartes (*faila)* nosaukumā.
5. **Konkursa I kārtā C un D grupas dalībniekiem konkursa darba uzdevums** ir “Citāts par dizainu un tā vizuālais noformējums”, kur konkursa dalībnieka izvēlētais citāts un tās vizuālais noformējums paredzēts kā daļa no grāmatas, kas apkopos dažādu autoru maketētus un ilustrētus tekstus par dizainu. Grāmatas mērķauditorija – profesionālās ievirzes mākslas skolu audzēkņi, profesionālās vidējās izglītības mākslas un dizaina vidusskolu audzēkņi.
6. **Konkursa I kārtas C un D grupas dalībniekiem konkursa darba uzdevuma saturs un nosacījumi:**
	1. izvēlēties sev interesantu interviju ar dizaineru, izmantojot jau esošas intervijas, kas publicētas tīmekļa vietnēs, piemēram, fold.lv, arterritory.com u.c. par dizainu, dizaina domāšanu, dizaina jēgu un nozīmi sabiedrības un indivīda dzīvē;
	2. izvēlēties kādu iedvesmojošu, zīmīgu citātu;
	3. izmantojot izvēlēto citātu, izveidot vienu grāmatas atvērumu.
7. **Konkursa I kārtas uzdevumu C un D grupas dalībniekiem iesniedzamie materiāli ir makets un vizītkarte, to nosacījumi:**
	1. maketa apjoms: 2 lappuses (1 atvērums);
	2. grāmatas formāts: 190x250 mm;
	3. makets ietver izvēlēto citātu un ilustrācijas, kas atbilst dizaina tematikai;
	4. maketa un ilustrāciju tehnika – brīva, piemēram, analogas vai digitālas ilustrācijas (zīmējumi, gleznojumi, kolāžas), foto u.c.;
	5. salikumā jāizveido harmonisks un estētiski pievilcīgs noformējums,
	kas atbilst citāta saturam;
	6. vizītkarte - īss paskaidrojums, izklāstot citāta izvēli, maketa salikuma konceptu, kompozīcijas risinājumu, burtveidolu, ilustrāciju un izpildes tehnikas izvēles pamatojumu, pievienojot ilustrāciju attēlu *(failu)* avotus un aprakstus, ja tādi tiek lietoti. Apjoms līdz 1 lappusei;
	7. autora vārdu, uzvārdu un izglītības iestādes nosaukumu novieto vizītkartes apakšējā malā, lai to viegli varētu aizklāt vērtēšanas laikā.
8. **Konkursa** **II kārtā izvirzītajiem dalībniekiem konkursa darba uzdevums** ir veidot skices un grafikas dizaina risinājumu, izmantojot grafiskus rīkus un īsu konceptuālu aprakstu formātu (190x250 mm) par tēmu “Teksts un tā vizuālais noformējums”.
9. Kopējais laiks konkursa II kārtas uzdevumu veikšanai ir 6 (sešas) astronomiskās stundas un 30 minūtes.
10. Konkursa II kārtas uzdevuma veikšanai katram dalībniekam nepieciešami:
	1. A un B grupām: datori ar Adobe programmatūru;
	2. A, C un D grupām: rakstāmpiederumi grafiska darba izveidei (zīmuļi, dzēšgumija, flomāsteri, akvareļkrāsas, šķēres, maketnazis, lineāls, līmes zīmulis u.c.).

**IV. Konkursa komisija un darba organizācija**

1. Dalībnieku radošos darbus vērtē izglītības iestādes izveidota konkursa komisija (turpmāk – konkursa I kārtas komisija) vismaz 3 (trīs) grafikas dizaina ekspertu sastāvā, ieskaitot komisijas priekšsēdētāju, kas darbojas saskaņā ar šo nolikumu.
2. Pieteikumus konkursa II kārtai vērtē Centra izveidota konkursa komisija (turpmāk – konkursa II kārtas komisija) vismaz 3 (trīs) grafikas dizaina ekspertu sastāvā, ieskaitot komisijas priekšsēdētāju, kas darbojas saskaņā ar šo nolikumu.
3. Konkursa I kārtas komisijas darbu nodrošina izglītības iestāde, tajā skaitā, nozīmējot konkursa I komisijas sekretāru, kurš protokolē konkursa I kārtas komisijas sēdes un veic citus ar konkursa I kārtas komisijas darba nodrošinājumu saistītos pienākumus.
4. Konkursa II kārtas komisijas darbu nodrošina Centrs, tajā skaitā, nozīmējot konkursa II kārtas komisijas sekretāru, kurš protokolē konkursa II kārtas komisijas sēdes un veic citus ar konkursa II kārtas komisijas darba nodrošinājumu saistītos pienākumus.
5. Konkursa I kārtas komisijas un konkursa II kārtas komisijas (turpmāk abi kopā – komisija) sekretārs savlaicīgi izziņo kārtējo komisijas sēdi, tās vietu un laiku Centrs.
6. Konkursa II kārtas komisija pieteikumu vērtēšanas procesā ir tiesīga:
	1. nevērtēt konkursa darbu, kas neatbilst šim nolikumam;
	2. nepiešķirt kādu no vietām;
	3. piešķirt speciālbalvas par konkursa dalībnieka īpašu sniegumu.
7. Komisijas sēdes gaita tiek protokolēta. Komisija sniedz savu vērtējumu, ievērojot profesionālās un vispārējās ētikas pamatprincipus. Protokolā norāda:
	1. komisijas sēdes norises vietu un laiku;
	2. laiku, kad paziņots par komisijas sēdes sasaukšanu, un paziņošanas veidu;
	3. komisijas kopējo balsstiesīgo locekļu skaitu;
	4. komisijas sēdē klātesošo locekļu skaitu;
	5. darba kārtības jautājumus;
	6. darba kārtības jautājumu apspriešanas gaitu un saturu;
	7. balsošanas rezultātus;
	8. pieņemtos lēmumus;
	9. komisijas sēdes sekretāru un visus komisijas sēdē klātesošos komisijas locekļus.
8. Komisijas sēdes ir slēgtas.
9. Komisijas priekšsēdētājs:
	1. vada komisijas sēdes, apstiprina to darba kārtību;
	2. bez īpaša pilnvarojuma pārstāv komisiju.
10. Komisijas sēdes var notikt klātienē, attālināti, izmantojot videokonferences (attēla un skaņas pārraide reālajā laikā) vai hibrīdformātā – klātienē un attālināti.
11. Komisijas sēžu protokolus paraksta komisijas sekretārs un visi komisijas sēdē klātesošie komisijas locekļi.
12. Komisijas sēde ir tiesīga pieņemt lēmumus, ja tajā pārstāvēti visi balsstiesīgie komisijas sēdes locekļi.
13. Ja komisijas sēde nav lemttiesīga pārstāvības normas dēļ, 5 (piecu) darba dienu laikā tiek sasaukta atkārtota komisijas sēde ar tādu pašu darba kārtību, un tā ir balsstiesīga neatkarīgi no klātesošo komisijas sēdes locekļu skaita.
14. Komisijas sēdes lēmums tiek pieņemts ar visu komisijas locekļu kritērijā piešķirto punktu vidējo aritmētisko vērtību.
15. Citus lēmumus komisija pieņem ar vienkāršu balsu vairākumu, atklāti balsojot. Katram komisijas loceklim ir viena balss.
16. Konkursa II kārtas komisijas lēmums ir galīgs un neapstrīdams.
17. Konkursa II kārtas rezultātus publicē Centra tīmekļvietnē 5 (piecu) darba dienu laikā pēc tā norises.
18. **Konkursa I kārtā iesniegto darbu vērtēšana**
19. Konkursa I kārtas komisija I kārtas darbus vērtē pēc šādiem kritērijiem, piešķirot noteiktu punktu skaitu atbilstoši kritērijiem:
	1. maketa dizaina kvalitāte:
		1. cik labi noformējums atbilst izvēlētajai intervijai vai citātam un tematikai;
		2. cik harmonisks un funkcionāls ir grāmatas maketa izkārtojums, teksta un attēlu izvietojums;
	2. tehniskā izpilde:
		1. cik precīzi ir ievēroti tehniskie parametri – grāmatas formāts, lapu skaits, failu formāti;
		2. vai makets ir tehniski izstrādāts tā, lai to būtu viegli izmantot izdošanai;
	3. estētika un vizuālā pievilcība:
		1. vai makets un ilustrācijas ir estētiski pievilcīgas un profesionāli izstrādātas;
		2. cik labi ilustrācijas atbalsta un papildina intervijas vai citāta saturu;
	4. inovatīva pieeja un radošums:
		1. cik lielā mērā darbs demonstrē inovatīvu dizaina pieeju, jaunas un interesantas idejas grāmatas noformējumā un vizuālajā komunikācijā;
		2. cik labi koncepta skaidrojumā ir izskaidrota dizaina pieeja un pamatota saikne starp intervijas vai citāta saturu un vizuālo noformējumu.
20. Katrs konkursa I kārtas komisijas loceklis individuāli novērtē konkrēto kritēriju, piešķirot tam noteiktu punktu skaitu, ko ieraksta vērtēšanas lapā (2. pielikums): 10 punkti (izcili), 9 punkti (teicami), 8 punkti (ļoti labi), 7 punkti (labi), 6 punkti (gandrīz labi), 5 punkti (viduvēji), 4 punkti (gandrīz viduvēji), 3 punkti (vāji), 2 punkti (ļoti vāji), 1 punkts (ļoti, ļoti vāji), 0 punktu (kritērijs nav novērtējams).
21. Maksimālais punktu skaits, ko dalībniekam par darbu var piešķirt viens konkursa I kārtas komisijas loceklis ir 80 punkti.
22. Pamatojoties uz rezultātu, kas iegūts izvērtējot dalībnieku darbus, konkursa I kārtas komisija lemj par ne vairāk kā 4 dalībnieku tālāku virzīšanu uz konkursa II kārtu, kas konkursa I kārtā ieguvuši augstāko punktu skaitu.
23. **Konkursa II kārtā izvirzīto darbu vērtēšana**
24. Konkursa II kārtas komisija vērtē II kārtā izvirzītos darbus aizklāti pēc šādiem kritērijiem, piešķirot noteiktu punktu skaitu atbilstoši kritērijiem:
	1. maketa dizaina kvalitāte:
		1. cik labi noformējums atbilst izvēlētajai intervijai vai citātam un tematikai;
		2. cik harmonisks un funkcionāls ir grāmatas maketa izkārtojums, teksta un attēlu izvietojums;
	2. tehniskā izpilde:
		1. cik precīzi ir ievēroti tehniskie parametri – grāmatas formāts, lapu skaits, failu formāti;
		2. vai makets ir tehniski izstrādāts tā, lai to būtu viegli izmantot izdošanai;
	3. estētika un vizuālā pievilcība:
		1. vai makets un ilustrācijas ir estētiski pievilcīgas un profesionāli izstrādātas;
		2. cik labi ilustrācijas atbalsta un papildina intervijas vai citāta saturu;
	4. inovatīva pieeja un radošums:
		1. cik lielā mērā darbs demonstrē inovatīvu dizaina pieeju, jaunas un interesantas idejas grāmatas noformējumā un vizuālajā komunikācijā;
		2. cik labi koncepta skaidrojumā ir izskaidrota dizaina pieeja un pamatota saikne starp intervijas vai citāta saturu un vizuālo noformējumu.
25. Katrs konkursa II kārtas komisijas loceklis individuāli novērtē konkrēto kritēriju, piešķirot tam noteiktu punktu skaitu, ko ieraksta vērtēšanas lapā (3. pielikums): 10 punkti (izcili), 9 punkti (teicami), 8 punkti (ļoti labi), 7 punkti (labi), 6 punkti (gandrīz labi), 5 punkti (viduvēji), 4 punkti (gandrīz viduvēji), 3 punkti (vāji), 2 punkti (ļoti vāji), 1 punkts (ļoti, ļoti vāji), 0 punktu (kritērijs nav novērtējams).
26. Maksimālais punktu skaits, ko dalībniekam par darbu var piešķirt viens konkursa II kārtas komisijas loceklis ir 80 punkti.
27. Konkursa II kārtas komisija piešķir trīs godalgotās vietas par II kārtā izvirzītajiem konkursa darbiem, kuri konkursa II kārtas vērtējumā ieguvuši augstāko vidējo punktu skaitu un apbalvo to laureātus ar Centra diplomu un balvām. Ja divi vai vairāki dalībnieki saņēmuši vienādu punktu skaitu (1 punkta robežās), komisija var piešķirt vairākas pirmās, otrās vai trešās godalgotās vietas.
28. **Konkursa II kārtas norises laikā veikto darbu vērtēšana**
29. Konkursa II kārtas komisija vērtē II kārtas norises laikā veiktos darbus aizklāti pēc šādiem kritērijiem, piešķirot noteiktu punktu skaitu atbilstoši kritērijiem:
	1. maketa dizaina kvalitāte:
		1. vai teksta un attēlu izvietojums maketā atbilst uzdevuma nosacījumiem;
		2. vai makets ir funkcionāls un atbilst uzdevumā norādītajai vajadzībai un lietotājam;
	2. tehniskā izpilde:
		1. cik precīzi ir ievēroti tehniskie parametri – maketa formāts un dotā teksta izkārtojums maketā;
		2. vai makets ir tehniski izstrādāts atbilstoši konkursa uzdevumā noteiktajiem tehniskajiem nosacījumiem;
	3. estētika un vizuālā pievilcība:
		1. vai makets un grafiskais noformējums ir estētiski pievilcīgs; un profesionāli izstrādāts;
		2. cik labi noformējums atbilst tekstam un teksta stilistikai;
	4. inovatīva pieeja un radošums:
		1. cik lielā mērā darbs demonstrē inovatīvu dizaina pieeju, jaunas un interesantas idejas maketa izstrādē un vizuālajā komunikācijā;
		2. cik labi koncepta skaidrojumā ir pamatota dizaina pieeja un maketa vizuālā noformējuma atbilstība teksta stilistikai.
30. Katrs konkursa II kārtas komisijas loceklis individuāli novērtē konkrēto kritēriju, piešķirot tam noteiktu punktu skaitu, ko ieraksta vērtēšanas lapā (4. pielikums): 10 punkti (izcili), 9 punkti (teicami), 8 punkti (ļoti labi), 7 punkti (labi), 6 punkti (gandrīz labi), 5 punkti (viduvēji), 4 punkti (gandrīz viduvēji), 3 punkti (vāji), 2 punkti (ļoti vāji), 1 punkts (ļoti, ļoti vāji), 0 punktu (kritērijs nav novērtējams).
31. Maksimālais punktu skaits, ko dalībniekam par darbu var piešķirt viens konkursa II kārtas komisijas loceklis ir 80 punkti.
32. Konkursa II kārtas komisija piešķir trīs godalgotās vietas par II kārtas norises laikā veiktajiem darbiem, kuri konkursa II kārtas vērtējumā ieguvuši augstāko vidējo punktu skaitu un apbalvo to laureātus ar Centra diplomu un balvām. Ja divi vai vairāki dalībnieki saņēmuši vienādu punktu skaitu (1 punkta robežās), komisija var piešķirt vairākas pirmās, otrās vai trešās godalgotās vietas.
33. **Personas datu aizsardzība**
34. Personas datu pārzinis ir Centrs.
35. Personas datu apstrādes mērķis – konkursa norises nodrošināšana.
36. Personas datu apstrādes tiesiskais pamats – dalībnieka vai tā likumiskā pārstāvja piekrišana un uz pārzini attiecināms juridisks pienākums.
37. Par konkursa dalībnieku nevar kļūt, ja nav rakstiskas piekrišanas izglītības iestādē.
38. Personu dati tiek vākti un apstrādāti tikai tādā apjomā un termiņā, cik tas nepieciešams šajā nolikumā noteikto mērķu un Centram saistošo normatīvo aktu prasību izpildei.
39. Personas tiesības:
	1. pieprasīt informāciju par saviem Centra rīcībā esošajiem personas datiem;
	2. pieprasīt Centram savu personas datu labošanu vai dzēšanu, vai apstrādes ierobežošanu attiecībā uz tiem, vai tiesības iebilst pret apstrādi tiktāl, cik tas ir objektīvi iespējams un nav pretrunā ar Centra pienākumiem un tiesībām, kas izriet no normatīvajiem aktiem;
	3. iesniegt sūdzību uzraudzības iestādei – Datu valsts inspekcijai.
40. Personas datu apstrādes ietvaros Centrs nodrošina:
	1. informācijas sniegšanu personai saskaņā ar Eiropas Parlamenta un Padomes Regulas (ES) 2016/679 (2016. gada 27. aprīlis) 13. pantu;
	2. tehnisko un organizatorisko pasākumu veikšanu personas datu drošības un aizsardzības nodrošināšanai;
	3. iespēju personai labot, dzēst tās sniegtos personas datus, ierobežot un iebilst pret savu personas datu apstrādi tiktāl, cik tas nav pretrunā ar Centra pienākumiem un tiesībām, kas izriet no normatīvajiem aktiem un šo nolikumu.
41. Centrs apņemas bez nepamatotas kavēšanās paziņot personai par tās datu aizsardzības pārkāpumu gadījumā, ja personas datu aizsardzības pārkāpums varētu radīt augstu risku personas tiesībām un brīvībām.
42. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz personas tiesībām un brīvībām datu aizsardzības jomā, Centrs īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
43. Iesniedzot pieteikuma anketu, konkursa dalībnieks apliecina, ka ir iepazinies ar nolikumu, tai skaitā personas datu apstrādes noteikumiem, kā arī piekrīt personas datu apstrādei.
44. Piekrītot piedalīties konkursā, dalībnieks piekrīt konkursa organizēšanai nepieciešamo personas datu nodošanai Centram un tam, ka konkursa norises laikā tās dalībnieki var tikt fotografēti vai filmēti, un audiovizuālais materiāls var tikt publiskots. Centrs nodrošina, ka Centra uzņemtie materiāli netiks izmantoti komerciāliem mērķiem vai reklāmai.
45. **Noslēguma jautājumi**
46. Izglītības iestādes vadītājs nodrošina, ka konkursa dalībnieku likumiskais pārstāvis izglītības iestādei rakstiski ir sniedzis informāciju par audzēkņu personas datu nodošanu centram, lai nodrošinātu pilnvērtīgu konkursa norisi un tā popularizēšanu.
47. Centram ir tiesības izdarīt grozījumus nolikumā. Nolikuma grozījumi vai nolikuma konsolidētā redakcija tiek ievietota Centra tīmekļa vietnē.
48. Izglītības iestādes vadītājs, piesakot audzēkņus konkursam, piekrīt konkursa nosacījumiem atbilstoši šim nolikumam un apņemas izpildīt tajā noteikto, t.sk. dalībnieka personas datu aizsardzības nosacījumus.
49. Visus izdevumus, kas saistīti ar konkursa dalībnieka piedalīšanos konkursā, sedz izglītības iestāde.
50. Citas saistības attiecībā uz konkursa norisi, kas nav atrunātas šajā nolikumā, nosakāmas saskaņā ar Latvijas Republikas spēkā esošajiem normatīvajiem aktiem.
51. Visas domstarpības un strīdi, kas var rasties šī nolikuma izpildes gaitā, tiek risinātas savstarpēju pārrunu ceļā, ja neizdodas tos atrisināt, tad strīdi un domstarpības risināmas tiesā, saskaņā ar Latvijas Republikas spēkā esošajiem normatīvajiem aktiem.

Direktore (paraksts\*) S. Pujāte

\* Dokuments ir parakstīts ar drošu elektronisko parakstu

Kupča/Roze 29458876

pasts@lnkc.gov.lv

1. pielikums

Latvijas Nacionālā kultūras centra

2025. gada 17 .janvāra nolikumam Nr.1.5-1.1/11

### „Valsts konkurss Latvijas profesionālās izglītības iestāžu profesionālās

### vidējās izglītības mākslu jomas audzēkņiem 2024./2025. mācību gadā”

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(izglītības iestādes nosaukums)*

**Pieteikums Valsts konkursa II kārtai**

**A grupa**

|  |  |  |  |  |
| --- | --- | --- | --- | --- |
| Nr.p.k. | Konkursa dalībniekaVārds, Uzvārds | Kurss | PedagogaVārds, Uzvārds | Izmantos savu datoru/ konkursa rīkotāja datoru |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |

**B grupa**

|  |  |  |  |  |
| --- | --- | --- | --- | --- |
| Nr.p.k. | Konkursa dalībniekaVārds, Uzvārds | Kurss | PedagogaVārds, Uzvārds | Izmantos savu datoru/ konkursa rīkotāja datoru |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |

**….. grupa**

|  |  |  |  |
| --- | --- | --- | --- |
| Nr.p.k. | Konkursa dalībniekaVārds, Uzvārds | Kurss | PedagogaVārds, Uzvārds |
| 1. |  |  |  |
| 2. |  |  |  |
| 3. |  |  |  |

*Apliecinu, ka konkursa II kārtas dalībnieku likumiskais pārstāvis vai pats pilngadīgais audzēknis izglītības iestādei rakstiski ir sniedzis informāciju par audzēkņu personas datu nodošanu Centram, lai nodrošinātu pilnvērtīgu konkursa norisi un tā popularizēšanu.*

Datums: Izglītības iestādes vadītājs/a: (paraksts\*)

 (vārds uzvārds)

\*Dokuments parakstīts ar drošu elektronisko parakstu un satur laika zīmogu

2. pielikums

Latvijas Nacionālā kultūras centra

2025. gada 17 .janvāra nolikumam Nr.1.5-1.1/11

„Valsts konkurss Latvijas profesionālās izglītības iestāžu profesionālās

vidējās izglītības mākslu jomas audzēkņiem 2024./2025. mācību gadā”

**Valsts konkursa “Latvijas profesionālās izglītības iestāžu profesionālās**

**vidējās izglītības mākslu jomas audzēkņiem 2024./2025. mācību gadā”**

**I kārtā iesniegto darbu**

**VĒRTĒŠANAS LAPA**

|  |  |
| --- | --- |
| **1. kritērijs****Maketa dizaina kvalitāte**  | Vērtēšanas maksimālā skaitliskā vērtība 20 punkti |
| **Cik labi noformējums atbilst izvēlētajai intervijai vai citātam un tematikai** (0 – 10 punkti)  |   |
| **Cik harmonisks un funkcionāls ir grāmatas maketa izkārtojums, teksta un attēlu izvietojums** (0 –10 punkti)  |   |
| **2. kritērijs****Tehniskā izpilde** | Vērtēšanas maksimālā skaitliskā vērtība20 punkti |
| **Cik precīzi ir ievēroti tehniskie parametri – grāmatas formāts, lapu skaits, failu formāti** (0 – 10 punkti)  |   |
| **Vai makets ir tehniski izstrādāts tā, lai to būtu viegli izmantot izdošanai**(0 –10 punkti)  |   |
| **3. kritērijs****Estētika un vizuālā pievilcība** | Vērtēšanas maksimālā skaitliskā vērtība20 punkti |
| **Vai makets un ilustrācijas ir estētiski pievilcīgas un profesionāli izstrādātas** (0 – 10 punkti)  |   |
| **Cik labi ilustrācijas atbalsta un papildina intervijas vai citāta saturu**(0 –10 punkti)  |   |
| **4. kritērijs****Inovatīva pieeja un radošums** | Vērtēšanas maksimālā skaitliskā vērtība20 punkti |
| **Cik lielā mērā darbs demonstrē inovatīvu dizaina pieeju, jaunas un interesantas idejas grāmatas noformējumā un vizuālajā komunikācijā**(0 – 10 punkti)  |   |
| **Cik labi koncepta skaidrojumā ir izskaidrota dizaina pieeja un pamatota saikne starp intervijas vai citāta saturu un vizuālo noformējumu** (0 –10 punkti)  |   |

|  |
| --- |
| **Konkursa komisijas locekļa piešķirto punktu skaits kopā:** (maksimālais iegūstamo punktu skaits – 80 punkti)  |
| *Konkrētais piedāvājums iegūst kopvērtējumu, to veido visu konkursa komisijas locekļu piešķirto punktu vidējā aritmētiskā vērtība.*  |

|  |  |
| --- | --- |
| Vārds, uzvārds  |   |
| Paraksts  |   |
| Datums  |   |

3. pielikums

Latvijas Nacionālā kultūras centra

2025. gada 17 .janvāra nolikumam Nr.1.5-1.1/11

„Valsts konkurss Latvijas profesionālās izglītības iestāžu profesionālās

vidējās izglītības mākslu jomas audzēkņiem 2024./2025. mācību gadā”

**Valsts konkursa “Latvijas profesionālās izglītības iestāžu profesionālās**

**vidējās izglītības mākslu jomas audzēkņiem 2024./2025. mācību gadā”**

**II kārtā izvirzīto darbu**

**VĒRTĒŠANAS LAPA**

|  |  |
| --- | --- |
| **1. kritērijs****Maketa dizaina kvalitāte**  | Vērtēšanas maksimālā skaitliskā vērtība 20 punkti |
| **Cik labi noformējums atbilst izvēlētajai intervijai vai citātam un tematikai** (0 – 10 punkti)  |   |
| **Cik harmonisks un funkcionāls ir grāmatas maketa izkārtojums, teksta un attēlu izvietojums** (0 –10 punkti)  |   |
| **2. kritērijs****Tehniskā izpilde** | Vērtēšanas maksimālā skaitliskā vērtība20 punkti |
| **Cik precīzi ir ievēroti tehniskie parametri – grāmatas formāts, lapu skaits, failu formāti** (0 – 10 punkti)  |   |
| **Vai makets ir tehniski izstrādāts tā, lai to būtu viegli izmantot izdošanai**(0 –10 punkti)  |   |
| **3. kritērijs****Estētika un vizuālā pievilcība** | Vērtēšanas maksimālā skaitliskā vērtība20 punkti |
| **Vai makets un ilustrācijas ir estētiski pievilcīgas un profesionāli izstrādātas** (0 – 10 punkti)  |   |
| **Cik labi ilustrācijas atbalsta un papildina intervijas vai citāta saturu**(0 –10 punkti)  |   |
| **4. kritērijs****Inovatīva pieeja un radošums** | Vērtēšanas maksimālā skaitliskā vērtība20 punkti |
| **Cik lielā mērā darbs demonstrē inovatīvu dizaina pieeju, jaunas un interesantas idejas grāmatas noformējumā un vizuālajā komunikācijā**(0 – 10 punkti)  |   |
| **Cik labi koncepta skaidrojumā ir izskaidrota dizaina pieeja un pamatota saikne starp intervijas vai citāta saturu un vizuālo noformējumu** (0 –10 punkti)  |   |

|  |
| --- |
| **Konkursa komisijas locekļa piešķirto punktu skaits kopā:** (maksimālais iegūstamo punktu skaits – 80 punkti)  |
| *Konkrētais piedāvājums iegūst kopvērtējumu, to veido visu konkursa komisijas locekļu piešķirto punktu vidējā aritmētiskā vērtība.*  |

|  |  |
| --- | --- |
| Vārds, uzvārds  |   |
| Paraksts  |   |
| Datums  |   |

4. pielikums

Latvijas Nacionālā kultūras centra

2025. gada 17 .janvāra nolikumam Nr.1.5-1.1/11

„Valsts konkurss Latvijas profesionālās izglītības iestāžu profesionālās

vidējās izglītības mākslu jomas audzēkņiem 2024./2025. mācību gadā”

**Valsts konkursa “Latvijas profesionālās izglītības iestāžu profesionālās**

**vidējās izglītības mākslu jomas audzēkņiem 2024./2025. mācību gadā”**

**II kārtas norises laikā veikto darbu**

**VĒRTĒŠANAS LAPA**

|  |  |
| --- | --- |
| **1. kritērijs****Maketa dizaina kvalitāte**  | Vērtēšanas maksimālā skaitliskā vērtība 20 punkti |
| **Vai teksta un attēlu izvietojums maketā atbilst uzdevuma nosacījumiem**(0 – 10 punkti)  |   |
| **Vai makets ir funkcionāls un atbilst uzdevumā norādītajai vajadzībai un lietotājam** (0 –10 punkti)  |   |
| **2. kritērijs****Tehniskā izpilde** | Vērtēšanas maksimālā skaitliskā vērtība20 punkti |
| **Cik precīzi ir ievēroti tehniskie parametri – maketa formāts un dotā teksta izkārtojums maketā** (0 – 10 punkti)  |   |
| **Vai makets ir tehniski izstrādāts atbilstoši konkursa uzdevumā noteiktajiem tehniskajiem nosacījumiem** (0 –10 punkti)  |   |
| **3. kritērijs****Estētika un vizuālā pievilcība** | Vērtēšanas maksimālā skaitliskā vērtība20 punkti |
| **Vai makets un grafiskais noformējums ir estētiski pievilcīgs; un profesionāli izstrādāts** (0 – 10 punkti)  |   |
| **Cik labi noformējums atbilst tekstam un teksta stilistikai**(0 –10 punkti)  |   |
| **4. kritērijs****Inovatīva pieeja un radošums** | Vērtēšanas maksimālā skaitliskā vērtība20 punkti |
| **Cik lielā mērā darbs demonstrē inovatīvu dizaina pieeju, jaunas un interesantas idejas maketa izstrādē un vizuālajā komunikācijā** (0 – 10 punkti)  |   |
| **Cik labi koncepta skaidrojumā ir izskaidrota dizaina pieeja un pamatota saikne starp intervijas vai citāta saturu un vizuālo noformējumu** (0 –10 punkti)  |   |

|  |
| --- |
| **Konkursa komisijas locekļa piešķirto punktu skaits kopā:** (maksimālais iegūstamo punktu skaits – 80 punkti)  |
| *Konkrētais piedāvājums iegūst kopvērtējumu, to veido visu konkursa komisijas locekļu piešķirto punktu vidējā aritmētiskā vērtība.*  |

|  |  |
| --- | --- |
| Vārds, uzvārds  |   |
| Paraksts  |   |
| Datums  |   |